jkorsvik/nowiki_second_scrape_merged huggingface dataset:
Det ontologiske gudsbevis

Det ontologiske gudsbevis er et gudsbevis som først ble formulert av Anselm av Canterbury (1033–1109) og består i forenklet form av to premisser og en konklusjon:

P1: Gud er et fullkomment vesen.
P2: Å være fullkommen innebærer å eksistere.
K: Gud eksisterer.Gudsbeviset som kalles det «ontologiske» – i dette henseendet vil betegnelsen ontologi gjelde for enhver diskusjon som dreier seg om det værendes vesen – er det tredje av de store bevisene. Sammen med Det ontologiske gudsbeviset har man Det teleologiske gudsbevis og Det kosmologiske gudsbevis. 
Forestill deg, sa han, det største, mest fullkomne vesen som er mulig. Hvis dette vesenet har alle de attributter som er ønskelige, bortsett fra eksistens, så er det ikke det største eller mest fullkomne, for det er åpenbart at et vesen som eksisterer, er større og mer fullkomment enn et som ikke gjør det.
De fleste tenkende mennesker føler at dette argumentet ikke holder, men det er vanskelig – som f.eks i historien med Akilles og skilpadden – å vise hva som er galt med det.
På slutten av 1700-tallet gjorde Kant det på en måte som tilfredsstiller de fleste. Men saken er kontroversiell, og i de senere årene har det ontologiske gudsbeviset dukket opp i igjen i filosofien. Blant filosofene er det idag relativt bred enighet om at guds eksistens ikke kan bevises. Dette betyr ikke at guds eksistens dermed er motbevist, men at rasjonelle bevis er irrelevante i diskusjonen om denne gudens eventuelle eksistens.


== Motargument ==
Et motargument til dette gudsbeviset går ut på at det er et sirkelargument, altså det kun er gyldig på egne premisser. Argumentet skal bevise en påstand; "Gud eksisterer". For å være fullkommen, må Gud eksistere. Da blir med andre ord Guds fullkommenhet også en påstand. Hvis det ikke er fastslått at Gud eksisterer, kan det ikke vites om han er fullkommen eller ikke. Beviset i sin helhet blir da:

P1: Det er påstått at Gud er et fullkomment vesen.
P2: Å være fullkommen innebærer å eksistere.
K: Det er da påstått at Gud eksisterer.Og man er tilbake til utgangspunktet.


== Se også ==
Gudsbevis
Det teleologiske gudsbevis
Det kosmologiske gudsbevis.
Gödels ontologiske bevis for Gud
Synkenot

Synkenot eller søkkenot er et fiskeredskap,ei not, som består av et tilnærmet kvadratisk notstykke, med ile (tau) i hvert hjørne. Nota manøvreres med en fiskebåt i hvert hjørne. Synkenota senkes ned mot bunnen og løftes opp når fiskestimen står over nota.
Fisken lokkes til stedet ved å slippe flu, agn, ut i vannet over nota. 
Synkenot ble særlig brukt til seifiske i sommerhalvåret. Sei, konservert som gammelsei, var tidligere utbredt som hverdagskost i store deler av Kystnorge. Synkenota er nå avløst av snurpenot og ringnot.


== Litteratur ==
Ludvig Karlsen: Redskapslære og fangstteknologi, ISBN 82-529-1791-7
Karlsen, Gjøsæter, Hamre: Fiskeriteknolgi ISBN 82-529-2387-9
Karlsen, Kjeldsberg, Sandnes, Hay, Juul (red.): Båten, bruket og fangsten ISBN 978-82-8090-020-3
Synkronmotor

Synkronmotor er en  elektrisk vekselstrømmotor der rotoren er permanent magnetisert (ev. har likestrøms-magnetisering), slik at den ved stasjonær drift får samme omdreiningshastighet som det magnetiske dreiefeltet fra vekselstrømmen i stator-viklingene. Motoren går synkront (i takt) med vekselstrømmen. Det er ikke mulig å drive en synkronmotor direkte fra likespenning.
Freddy Cannon

Freddy Cannon (født Frederico Anthony Picariello 4. desember 1940 i Lynn, Massachusetts, USA), er en amerikansk rockesanger. Han blir til tider kalt «The Boom Boom Man» etter hans egen låt med samme navn, som har blitt en del av hans signatur.
Cannon havnet litt i skyggen av de rock and roll-stjernene som var aktive på tidlig 60-tall. Hans innspilninger kjennetegnes av mye slagverk og raske, energiske låter. Blant hans store hiter er «Tallahassee Lassie», «Way Down Yonder in New Orleans» og «Palisades Park».


== Diskografi ==


=== Album ===
Sings Happy Shades of Blue (1960)
The Explosive Freddy Cannon! (1960)
Freddy Cannon Favourites (1961)
Twistin' All Night Long (1961)
Freddy Cannon at Palisades Park (1962)
Bang On (1963)
Freddy Cannon Steps Out (1963)
Sings Abigail Beecher (1964)
Action! (1965)
His Latest & Greatest (samlealbum) (1990)
Have a Boom Boom Christmas!! (2002)


=== Singler ===
«Tallahassee Lassie»
«Way Down Yonder In New Orleans»
«Palisades Park»
«Chatanooga Shoeshine Boy»
«Muskrat Ramble»
«Abigail Beecher»
«Transistor Sister»
«Humdinger»
«For Me & My Gal»
«Everybody Monkey»
«Okefenokee»
«Let Me Show You Where It's At»
«Hanky Panky»
«The Boom Boom Man»


== Eksterne lenker ==
(en) Offisielt nettsted 
(en) Freddy Cannon på Internet Movie Database 
(en) Freddy Cannon hos The Movie Database 
(en) Freddy Cannon på Discogs 
(en) Freddy Cannon på MusicBrainz 
(en) Freddy Cannon på Songkick 
(en) Freddy Cannon på Genius — sangtekster 
(en) Freddy Cannon på AllMusic
Irene Cara

Irene Cara (født Irene Escalera; 18. mars 1959, død 25. november 2022) var en amerikansk sanger og skuespiller med cubansk og puertorikansk bakgrunn.


== Biografi ==
Som tenåring fikk Cara sin første jobb som skuespiller, i såpeoperaen Love of Life. Hun medvirket også i TV-serien The Electric Company, som var en serie for barn.
Cara sang tittelsporene til filmene Fame og Flashdance. Hun spilte «Coco Hernandez» i filmen Fame (men ikke i TV-serien som deretter ble laget), «Sparkle» i Sparkle og «Angela» i den romantiske thrilleren Aaron Loves Angela.Cara ble tildelt Oscar for beste sang i 1983, og i 1984 mottok hun Grammy for beste kvinnelige popvokal-fremføring for «Flashdance… What a Feeling» fra filmen Flashdance.I juni 2005 vant Cara tredje runde av NBCs hitshow Hit Me Baby One More Time med sin fremføring av «Flashdance… What a Feeling» og en coverversjon av Anastacias hit «I'm Outta Love». Hun deltok i konkurransen sammen med bandet sitt, Hot Caramel.I 2001 ga Cara ut en duett sammen med Dj Bobo på singelen What A Feeling.


== Filmografi ==
1975: Aaron Loves Angela
1976: Sparkle
1976: Apple Pie
1980: On Location with: FAME
1980: Fame
1982: Killing 'em Softly
1983: D.C. Cab
1983: Flashdance
1984: City Heat
1985: Blind flukt
1986: Fight or Die (orig. Busted Up)
1990: Caged in Paradiso
1992: Den magiske reisen (orig. The Magic Voyage) (stemme)
1993: Happily Ever After (stemme)


== Referanser ==


== Eksterne lenker ==
(en) Offisielt nettsted 
(en) Irene Cara – kategori av bilder, video eller lyd på Commons 
(en) Irene Cara på Internet Movie Database 
(sv) Irene Cara i Svensk Filmdatabas 
(da) Irene Cara på Filmdatabasen 
(da) Irene Cara på Scope 
(fr) Irene Cara på Allociné 
(en) Irene Cara på AllMovie 
(en) Irene Cara hos Turner Classic Movies 
(en) Irene Cara hos Rotten Tomatoes 
(en) Irene Cara hos The Movie Database 
(en) Irene Cara hos Internet Broadway Database 
(en) Irene Cara på Apple Music 
(en) Irene Cara på Discogs 
(en) Irene Cara på MusicBrainz 
(en) Irene Cara på SoundCloud 
(en) Irene Cara på Spotify 
(en) Irene Cara på Songkick 
(en) Irene Cara på Last.fm 
(en) Irene Cara på Genius — sangtekster 
(en) Irene Cara på AllMusic 
(en) Irene Cara på Internet Off-Broadway Database
Kjell Hovden

Kjell Hovden (født 12. juli 1933, død 19. juli 1998) var en norsk fagforeningstillitsmann og politisk aktivist.
Hovden var leder av den marxist-leninistiske opposisjonen innenfor NKP på slutten av 1960-tallet. Seinere var han sentral i stiftelsen av Kommunistisk Arbeiderforbund. 
Kjell Hovden ble særlig kjent som leder av NORGAS-streiken i Oslo i 1970, en aksjon som innledet rekken av «ville» streiker utover 1970-tallet. Kritikken mot Hovdens person i samband med NORGAS-streiken var voldsom, særlig fra VG og Michael Grundt Spang. Hovden var blant dem som brakte de såkalte Strasbourgtesene fra Den Røde Faglige Internasjonale fram i lyset, og så på dem som gode anvisninger i kampen mot det han betraktet som «klassefienden» og «forræderne i det faglige apparatet».
Han var far til musikeren Bruno Hovden.


== Referanser ==


== Kilder ==
Kjell Hovden er død Minneord fra Nettmagasinet Revolusjon
Kim Carnes

Kim Carnes (født 20. juli 1945 i Pasadena, California, USA) er en amerikansk sangerinne og musiker.
Carnes vokste opp i Los Angeles og begynte sin karriere med å synge på nattklubber, som korist på plateinnspillinger og som låtskriver for andre artister. I 1967 spilte hun i lavbudsjettfilmen C'mon, Let's Live A Little.
Hun giftet seg i 1971 med Dave Ellingson, som hun har skrevet mange låter sammen med. Låten «Nobody Knows» skrev de for eksempel til filmen Døden ved rattet samme året.
I 1972 kom hennes første soloalbum Rest On Me, men det var ikke før nesten ti år etter og fem LP-er at hun virkelig slo igjennom, da med albumet  Mistaken Identity. Den inneholder hiten «Bette Davis Eyes». I 1993 kom Gypsy Honeymoon: The Best of Kim Carnes som inneholder noen nye låter i tillegg til hennes gamle hiter. Carnes har ikke gitt seg enda, og i 2004 kom hennes seneste album.


== Kuriositeter ==
Prima Vera har laget sin versjon av «Bette Davis Eyes», som de har kalt «Ivar Medaas øyne»


== Diskografi ==
Rest on Me (1972)
Kim Carnes (1975)
Sailin' (1976)
St Vincent's Court (1979)
Romance Dance (1980)
Mistaken Identity (1981)
Voyeur (1982)
Cafe Racers (1983)
Barking at Airplanes (1985)
Light House (1986)
View from the House (1988)
Checking Out The Ghosts (1991)
Gypsy Honeymoon: Best of Kim Carnes (1993)
Chasing Wild Trains (2004)


== Referanser ==


== Eksterne lenker ==
(en) Offisielt nettsted 
(en) Kim Carnes – kategori av bilder, video eller lyd på Commons 
(en) Kim Carnes på Internet Movie Database 
(en) Kim Carnes hos The Movie Database 
(en) Kim Carnes på Apple Music 
(en) Kim Carnes på Discogs 
(en) Kim Carnes på MusicBrainz 
(en) Kim Carnes på Spotify 
(en) Kim Carnes på Songkick 
(en) Kim Carnes på Last.fm 
(en) Kim Carnes på AllMusic
Eric Carr

Eric Carr (født Paul Charles Caravello 12. juli 1950 i Brooklyn i New York City i New York, død 24. november 1991 i New York City i New York) var en amerikansk musiker, best kjent for å ha vært trommeslager i Kiss mellom 1981 og 1991 som «The Fox». 


== Kiss ==

Etter at Peter Criss sluttet i Kiss i 1979 på grunn av skade i venstre arm og dopmisbruk, stilte Paul Charles Caravello opp på audition og fikk jobben. 
Siden det allerede var en i bandet som het Paul, (Paul Stanley) måtte Caravello skifte navn. Caravello foreslo navnet Rusty Blade, men det ble ikke godkjent av resten av bandet. Så kom han opp med navnet Eric Carr, som ble akseptert. Eric Carr ble karakteren «The Fox» i bandet. Sminken hans var svart og rød.
Carr hadde også en fin sangstemme. Han spilte inn flere sanger med sitt gamle band The Cellarmen hvor han sang og spilte trommer. For Kiss fikk han også synge noen sanger: «Black Diamond», «Young and Wasted», «Beth» og «Little Caesar». Kun de to sist nevnte ble med på studioalbum. «Beth» var en hitlåt fremført av tidligere trommeslager Peter Criss. Den sang Carr inn på albumet Smashes, Trashes & Hits. «Little Caesar» kom på albumet Hot in the Shade i 1989. Det var det siste albumet Carr spilte på for Kiss før han døde.
I 1991 fikk Eric Carr kreft. Da han lå på dødsleiet sa han til Kiss at han fortsatt ønsket å være et medlem i bandet selv om han snart skulle dø. Eric Carr døde 24. november 1991. Sangen «God Gave Rock 'n' Roll to You II» var det siste Carr gjorde med Kiss. Han sang støttevokal på sporet. 
I juni 2005 havnet Carr på en tiendeplass blant trommeslagere da radiostasjonen Planet Radio Rock kåret verdens beste musikkutøvere. Ingen andre medlemmer av Kiss kom på listen i noen av kategoriene. Carr var en av to amerikanske trommeslagere på listen. De andre var enten britiske eller kanadiske.


== Referanser ==


== Eksterne lenker ==
Offisielt nettsted 
(en) Eric Carr – kategori av bilder, video eller lyd på Commons 
(en) Eric Carr på Internet Movie Database 
(en) Eric Carr hos The Movie Database 
(en) Eric Carr på Apple Music 
(en) Eric Carr på Discogs 
(en) Eric Carr på Discogs 
(en) Eric Carr på MusicBrainz 
(en) Eric Carr på Encyclopaedia Metallum 
(en) Eric Carr på Spotify 
(en) Eric Carr på Last.fm 
(no) Eric Carr på Rockipedia 
(en) Eric Carr på Genius — sangtekster 
(en) Eric Carr på AllMusic 
Eric Carr på Twitter 
Eric Carr på Facebook
Aaron Carter

Aaron Charles Carter (født 7. desember 1987, død 5. november 2022) var en amerikansk sanger. Han var lillebroren til Nick Carter fra boybandet Backstreet Boys.


== Biografi ==
Aaron Carter ble født på Tampa General Hospital i Tampa i Florida, hvor foreldrene hans drev Garden Villa Retirement Home. Aaron Carter var oppkalt etter sin morfar Douglas «Charles» Spaulding og sin farfar Aaron Charles Carter.


== Karriere ==
Carter hadde sin første soloopptreden som oppvarmer for Backstreet Boys da de spilte i Berlin i mars 1997, og sang «Crush on You» av The Jets. Etter opptredenen fikk Carter platekontrakt, og høsten 1997 ble singelen «Crush on You» utgitt. Hans første album, Aaron Carter, ble utgitt 1. desember 1997. Albumet ble utgitt i USA 16. juni 1998. 17. november 1999 ble EP-platen Let The Music Heal Your Soul utgitt. Platen var et veldedighetsprosjekt i samarbeid med blant andre Backstreet Boys og 'N Sync.


=== Diskografi ===
Aaron Carter (1997)
Aaron's Party (Come Get It) (2000)
Oh Aaron (2001)
Another Earthquake (2002)
Most Requested Hits (2003)


== Referanser ==


== Eksterne lenker ==
(en) Offisielt nettsted 
(en) Aaron Carter – kategori av bilder, video eller lyd på Commons 
(en) Aaron Carter på Internet Movie Database 
(fr) Aaron Carter på Allociné 
(en) Aaron Carter på AllMovie 
(en) Aaron Carter hos The Movie Database 
(en) Aaron Carter hos Internet Broadway Database 
(en) Aaron Carter på Apple Music 
(en) Aaron Carter på Discogs 
(en) Aaron Carter på MusicBrainz 
(en) Aaron Carter på Spotify 
(en) Aaron Carter på Songkick 
(en) Aaron Carter på Last.fm 
(en) Aaron Carter på Genius — sangtekster 
(en) Aaron Carter på AllMusic 
Aaron Carter på Twitter 
Aaron Carter på Facebook 
Aaron Carter på Instagram 
Aaron Carter på YouTube 
Aaron Carter på Myspace 
Aaron Carter PL
June Carter Cash

June Carter Cash (født Valerie June Carter 23. juni 1929 i Maces Springs, Virginia i USA, død 15. mai 2003) var en amerikansk countryartist, låtskriver og ble etter hvert medlem av den første countrymusikk-familien, The Carter Family. som ble stiftet av A.P. Carter, Sara Carter og hennes mor Maybelle Carter.
June spilte gitar, banjo og autoharpe (siter-liknende instrument).
Hun var mellomste datter av Ezra (Eck) Carter og Maybelle Carter (Mother Maybelle), og mor til Carlene Carter. Hun giftet seg i 1952 med Carl Smith og senere med legenden Johnny Cash (1968).


== Referanser ==


== Eksterne lenker ==
(en) June Carter Cash – kategori av bilder, video eller lyd på Commons 
(en) June Carter Cash på Internet Movie Database 
(sv) June Carter Cash i Svensk Filmdatabas 
(fr) June Carter Cash på Allociné 
(en) June Carter Cash på AllMovie 
(en) June Carter Cash hos The Movie Database 
(en) June Carter Cash hos Internet Broadway Database 
(en) June Carter Cash på Discogs 
(en) June Carter Cash på Discogs 
(en) June Carter Cash på MusicBrainz 
(en) June Carter Cash på Songkick 
(en) June Carter Cash på Last.fm 
(en) June Carter Cash på AllMusic
Ton Scherpenzeel

Ton Scherpenzeel (født 6. august 1952 i Hilversum) er en nederlandsk musiker. Han er mest kjent som keyboardisten i progrockbandet Kayak. Ton er bror av Peter Scherpenzeel, som også forbindes med Kayak.
Scherpenzeel var med å grunnla det nederlandske progrockbandet Kayak i 1972 sammen med Pim Koopman, Johan Slager og Michel Marion. Bandet var tidlig influert av Yes. Han var også medlem av det nederlandske progrockbandet Earth & Fire under deres comeback i 1987. I 1983 dro Scherpenzeel til London etter å ha blitt kontaktet av Andrew Latimer, gitaristen til Camel. Der spilte inn og ga ut albumet Stationary Traveller, som kom ut i april 1984.
Ton er ikke komfortabel med å fly, så han deltok ikke på turnéene med Camel. Han deltok forøvrig på albumene Pressure Points (1984), Dust and Dreams (1991) og Rajaz (1999). Det sistnevnte albumet ble til gjennom CD-ROM som Latimer sendte til studioet til Scherpenzeel i Nederland. Der spilte han inn keyboarddelene og sendte det tilbake. I 2003 deltok han på Europaturnéen til Camel som erstatning for canadiske Guy Le Blanc.
Han har utgitt tre soloalbum, det første Le Carnaval Des Animaux kom i 1978, Heart of the Universe i 1984 (med bidrag fra Chris Rainbow og Andrew Latimer) samt Virgin Grounds i 1991. I dag bor Ton Scherpenzeel i Hilversum, Nederland, hvor han arbeider med prosjekter for Kayak, samt driver egne soloprosjekter innen teater og ballet.


== Solodiskografi ==
1978 – Ton Scherpenzeel – Le Carnaval des Animaux
1984 – Ton Scherpenzeel – Heart of the Universe
1991 – Ton Scherpenzeel – Virgin Grounds


== Eksterne lenker ==
Offisielt nettsted 
(en) Ton Scherpenzeel – kategori av bilder, video eller lyd på Commons 
(en) Ton Scherpenzeel på Internet Movie Database 
(en) Ton Scherpenzeel på Discogs 
(en) Ton Scherpenzeel på MusicBrainz 
(en) Ton Scherpenzeel på Encyclopaedia Metallum
Omar Andréen

Omar Wilhelm Andréen (født 12. september 1922 i Bergen, død 1. juni 2010 i Asker) var en norsk tegner, grafiker og illustratør. Andréen fikk sin utdannelse ved SHKS i årene 1943–1945 og hos Stanley William Hayter ved Atelier 17 i Paris. 
Omar Andréen illustrerte flere bøker både for barn og voksne, og laget særlig tegninger med dyre- og naturmotiver. Han tegnet også i Aftenpostens A-magasinet i 20 år. Av illustrerte bøker kan nevnes Nils Johan Ruds  Ørretsommer og rypehøst fra 1961,  Per Hohles Vassfaret fra 1964,  Olav Nordrås Simla fra 1969, antologien Om dyr fra 1979, Ingvald Svinsaas' Tom i villmarka og Torvald Sunds Villmarksguten.
Andréen er innkjøpt av Nasjonalgalleriet, Riksgalleriet, Norsk kulturråd, Stockholm bys samlinger og av Oregon State University i USA, i tillegg til en rekke andre offentlige og private samlinger.


== Referanser ==


== Eksterne lenker ==
Nettstedet omarandreen.no, som viser et utvalg av hans kunst
Will Theakston

William Theakston (født 4. oktober, 1984) er en britisk skuespiller som opptrådte i den første Harry Potter-filmen.  Han spilte rollen som Smygard-speideren «Terris Bulter» som ble erstattet med «Draco Malfang» året etter.
Theakston har gått på Latymer Upper School.
Han har også spilt i to barne-TV-serier, CBBCs Ghost Hunter og CITVs Sir Gadabout. I Ghost Hunter spilte han «Roddy», en av hovedkarakterene. «Roddy» og hans søster «Tessa» blir venner med spøkelset av en viktoriansk skopusser-gutt som blir jaket av «Ghost Hunter». I Sir Gadabout spilte han «Will», en mindre rolle som er venner med prinsessen i serien. Dette programmet er løselig basert på historiene om kong Arthur.


== Filmografi ==
2002 Sir Gadabout, the Worst Knight in the Land (TV-serie), «Will»
2001 Harry Potter of De vises stein (orig. Harry Potter and the Sorcerer's Stone), «Terris Bulter»
2000 Ghost Hunter (TV-serie), «Roddy Oliver»
1999 Killing Joe, «Gutt med astma»


== Eksterne lenker ==
(en) Will Theakston på Internet Movie Database 
(en) Will Theakston hos The Movie Database
Juliansk dag

Juliansk dag (JD), eller juliansk dato, er antall dager som har gått siden startdatoen i den julianske dagkalenderen. Startdatoen er mandag 1. januar 4713 f.Kr. klokken 12 middag Greenwich Mean Time. Dette tidspunktet blir betegnet som JD=0,00. Betegnelsen JD, med desimalangivelse,  blir brukt som tidsfaktor i astronomiske beregninger.
Det finnes flere varianter av denne form for tidsregning til ulike beregningsformål. For eksempel benytter regnearkprogrammene Lotus 1-2-3 og Microsoft Office Excel Dublin Julian Day (DJD) som starter midnatt (klokken 0:00) 1. januar 1900. DJD 0,00 = JD 2415020,5.


== Se også ==
Juliansk år
Orkanen Wilma

Orkanen Wilma var en atlantisk orkan (hurricane) som i midten og slutten av oktober 2005 med usedvanlig styrke rammet områder rundt Det karibiske hav, og deretter raste tvers over Florida og ut i Atlanterhavet.  


== Haiti og Jamaica ==
På vei vestover fra Atlanterhavet kom orkanen nær Haiti, og utløste leirras som kostet minst tolv mennesker livet. Deretter forvoldet den i over tre dager store skader i Jamaica, og det ble meldt om én omkommet.


== Mexico ==
Den feide deretter inn mot Mexicogulfen over Cancún, Cozumel og den nordøstlige tippen av Mexicos østlige halvøy Yucatán. Orkanen ble den 19. oktober klassifisert som en kategori 5-orkan, og som den voldsomste orkanen som er målt noensinne siden målingene begynte. Men som orkanen beveget seg over Yucatán ble den svekket. Imidlertid gikk også farten ned slik at orkanen holdt seg nesten i ro over Yucatán i flere dager, noe som skapte større oversvømmelser enn det en raskere passasje ville ha gjort. Åtte dødsofre ble rapportert fra Mexico, alle i delstaten Quintana Roo.


== Cuba og Florida ==
Orkanen satte da opp farten og trakk raskt østover slik at den gikk klar av og nord for den kubanske landmasse, men likevel bragte kraftig vind og mye regn til øya, og deretter fortsatte den mot den amerikanske delstaten Floridas sørøstre kyst mot Mexicogulfen. Den raste raskt over den sørlige delen av Floridahalvøya og fortsatte nordøstover i Atlanterhavet utenfor kysten av sørstatene.


== Eksterne lenker ==
(en) Hurricane Wilma – kategori av bilder, video eller lyd på Commons
Jernbaneentusiast

Jernbaneentuisast (eller togentusiast) er en person med spesiell interesse for jernbane og tog. Entusiastene driver blant annet med  «togtitting» (engelsk: trainspotting) som går ut på å se på tog, og ofte skrive ned litranummeret på lokomotiver og motorvognsett. Et mål i seg selv kan være å «samle» alle litranumrene som finnes på et tognett. I Norge er ikke trainspotting og nummersamling praktisert i stor grad, men mange foretrekker å ta bilde av tog som passerer.Togtitting kan være til hjelp for jernbaneselskap. For eksempel kan branner i godstog lett oppdages av en årvåken person ved sporet, mens togpersonalet kan bruke for lang tid på å oppdage situasjonen. Likevel blir togtittere mange steder sett på som en trussel mot jernbanen. I USA konfronteres trainspottere stadig med myndighetene fordi de oppfattes som en terrortrussel. Lokomotivførere er generelt engstelige for personer ved linja, i frykt for at de kan hoppe foran toget. I noen land oppfordres derfor trainspottere til å bære vernetøy, mens holdningen i Norge er stikk motsatt. Kun personell med sikkerhetskurs bør bære vernetøy nær spor.


== Kilder ==
Oxford Dictionaries: Trainspotter Besøkt 13. mars 2018